ანიეს ვარდა

**ანიეს ვარდა** (; დ. 30 მაისი, 1928, იქსელსი, ბრიუსელი, ბელგია — გ. 29 მარტი, 2019, პარიზი, საფრანგეთი; დაბადების სახელი - **არლეტ ვარდა**) — წარმოშობით ბელგიელი, ფრანგი კინორეჟისორი, სცენარისტი, ფოტოგრაფი და მხატვარი. მისმა ნამუშევრებმა მნიშვნელოვანი წვლილი შეიტანა ფრანგული ახალი ტალღის განვითარებაში 1950-1960 წლებში. ვარდას ფილმები გამოირჩევა დოკუმენტური რეალიზმით, რომლებიც ხშირად საუბრობენ ქალთა პრობლემებსა და სხვა სოციალურ გამოწვევებზე. 

ის ფილმებში იღებდა არაპროფესიონალ მსახიობებს, რაც 1950-იანების ფრანგული კინოსთვის შეუსაბამო და უჩვეულო იყო. ვარდას დებიუტი შედგა 1955 წელს, ფილმით *„La Pointe Courte“*. ვარდა ასევე ცნობილია დოკუმენტური ფილმებითაც: *„შავი პანტერები“* (1968), *„ანიესის სანაპიროები“* (2008), *„სახეები, ადგილები“* (2017). მისი ბოლო ფილმია 2019 წელს გადაღებული *„ვარდა ანიესის მიერ“.*

## ადრეული ცხოვრება 
ანიეს ვარდა დაიბადა 1928 წლის 30 მაისს ბრიუსელში, ბელგიაში. 18 წლის ასაკში არლეტ ვარდად დაბადებულმა კინორეჟისორმა სახელი შეიცვალა. 

ვარდამ ბაკალავრის დიპლომი აიღო სორბონის უნივერსიტეტში, სადაც ის შეისწავლიდა ლიტერატურასა და ფსიქოლოგიას.

ვარდამ კარიერა ფოტოგრაფიით დაიწყო, რომელსაც იგი ვაუგირარდის ფოტოგრაფიის სკოლაში სწავლობდა. ფოტოგრაფად მუშაობისას, ვარდა ფილმების გადაღებითაც დაინტერესდა. მიუხედავად ამისა, როგორც თავად აღნიშნავს, მაშინ არაფერი იცოდა ამ სფეროზე და ოცდახუთი წლის ასაკში მხოლოდ ოცამდე ფილმი თუ ჰქონდა ნანახი. მოგვიანებით თავისი პირველი სცენარი დაწერა. 

ვარდა ამბობს, რომ მისი პირველი ნამუშევარი ინსტინქტური და ფემინური იყო. ინტერვიუში, რომელიც მან The Believer-ს მისცა, აღნიშნა, რომ ყოველთვის სურდა, გადაეღო ფილმები, რომლებიც შესაბამისობაში მოდიოდა იმ დროსთან, რომელშიც თავად ცხოვრობდა, და არ უნდოდა, მიჰყოლოდა ტრადიციებსა და კლასიკურ სტანდარტებს.
მინი|258x258პქ|ანიეს ვარდა 2009 წელს

## კინო-კარიერა 
ვარდას ფილმი, *"La Pointe Courte"*, არაოფიციალურად, თუმცა, ფართოდ, ითვლება ფრანგული ახალი ტალღის პირველ ფილმად. ეს იყო ერთ-ერთი პირველი ფილმი, რომელშიც მან ფოკუსირება მოახდინა „ჩვეულებრივი“ ადამიანების პრობლემებზე. ერთხელ მან თქვა, რომ ის დაინტერესებულია არა იმ ადამიანებით, რომლებიც ძალაუფლებას ფლობენ, არამედ უბრალო ხალხით, რომლებიც საკუთარი ცხოვრებისთვის იბრძვიან.

1977 წელს, ვარდამ საკუთარი კინოკომპანია, *Cine-Tamaris* დააარსა, იმისთვის, რომ უფრო მეტი თავისუფლება ჰქონოდა გადაღებასა და მონტაჟში. 2013 წელს, ლოს-ანჯელესის შტატის ხელოვნების მუზეუმმა ანიეს ვარდას პირველი ამერიკული გამოფენა მოაწყო, სახელად *„ანიეს ვარდა კალიფორნიალენდში“*. გამოფენა შეიცავდა სკულპტურულ ინსტალაციებს, რამდენიმე ფოტოსა და მოკლემეტრაჟიან ფილმებს. გამოფენა შთაგონებული იყო იმ დროით, რომელიც ვარდამ ლოს-ანჟელესში გაატარა 1960-იან წლებში.
## სტილი 
ვარდას ფილმების პროტაგონისტების უმრავლესობა სოციუმის მარგინალიზებული ან უკუგდებული წევრია.

ფრანგული ახალი ტალღის როგორც ბევრი სხვა რეჟისორი, ვარდაც იყო „Auteur Theory“-ს გავლენის ქვეშ. მან შექმნა თავისი უნიკალური სტილი, კამერის „კალამივით“ გამოყენებით. ვარდა თავის ამ მეთოდს "*cinécriture*“-ს (კინემატოგრაფიული წერა ან "ფილმის წერა") უწოდებს. როგორც თავად ამბობს, რეჟისორი, სცენარისტი და ოპერატორი შეთანხმებულად უნდა მუშაობდნენ და ორიენტირებულები უნდა იყვნენ ფილმის ძირითად მესიჯზე.

## ფილმოგრაფია 
**სრულმეტრაჟიანი ფილმები**

	

## რესურსები ინტერნეტში 
* ინტერვიუ ანიეს ვარდასთან
* ინტერვიუ ანიეს ვარდასთან
* ანიეს ვარდას შესახებ

## სქოლიო 
კატეგორია:დაბადებული 30 მაისი
კატეგორია:დაბადებული 1928
კატეგორია:გარდაცვლილი 29 მარტი
კატეგორია:გარდაცვლილი 2019
კატეგორია:ქალი რეჟისორები
კატეგორია:ფრანგი რეჟისორები
კატეგორია:საპატიო ოსკარის კავალრები
კატეგორია:ბელგიელი ფემინისტები
კატეგორია:ბელგიელი კინოპროდიუსერები
კატეგორია:ბელგიელი ფოტოგრაფები
კატეგორია:ბელგიელი სცენარისტები
კატეგორია:ბელგიელი ქალი კინორეჟისორები
კატეგორია:ბელგიელი ქალი ფოტოგრაფები
კატეგორია:ბელგიელი ქალი მწერლები
კატეგორია:ფრანგი ფემინისტები
კატეგორია:ფრანგი კინოპროდიუსერები
კატეგორია:ფრანგი ფოტოგრაფები
კატეგორია:ფრანგი სცენარისტები
კატეგორია:ფრანგი ქალი კინოოპერატორები
კატეგორია:ფრანგი ქალი კინორეჟისორები
კატეგორია:ფრანგი ქალი ფოტოგრაფები
კატეგორია:ფრანგი ქალი სცენარისტები
კატეგორია:ფრანგულენოვანი კინორეჟისორები
კატეგორია:ქალი მემონტაჟეები
კატეგორია:ბელგიელი ქალი კინოპროდიუსერები
კატეგორია:ფრანგი ქალი კინოპროდიუსერები